राहुल गांधी की ये बातें न सिर्फ उनकी हताशा का प्रदर्शन करती हैं, बल्कि ये भी दिखाती हैं कि आज कांग्रेस किस तरीके से लीडरशिप की कमी से जूझ रही है। सवा सौ साल पुरानी पार्टी को अगर खत्म करने का किसी ने बीड़ा उठाया है तो वो खुद राहुल गांधी हैं। देश का लोकतंत्र तब मजबूत होता है जब सरकार को चुनौती देने वाला विपक्ष मजबूत दावे और तर्क के साथ सामने आए। लेकिन जिस तरीके से राहुल गांधी ने मुट्ठी भर कांग्रेसियों के बीच ठहाका लगाते हुए सड़कछाप बातें की, उससे राहुल गांधी और कांग्रेस का कम बल्कि देश का ज्यादा नुकसान हुआ है।